
RĪGAS TEHNISKĀS UNIVERSITĀTES

IEPIRKUMA
[bookmark: OLE_LINK1][bookmark: OLE_LINK2]“REKLĀMAS RADOŠĀ KONCEPTA IZSTRĀDE”

ID Nr. RTU-2023/112

NOLIKUMS


1. VISPĀRĪGĀ INFORMĀCIJA

1.1. [bookmark: _Hlk54708085]Iepirkums: Publisko iepirkumu likuma 9.panta kārtībā rīkots iepirkums “Reklāmas radošā koncepta izstrāde”. 
1.2. Iepirkuma identifikācijas numurs: RTU-2023/112.
1.3. Pasūtītājs:
Rīgas Tehniskā universitāte
Adrese: Ķīpsalas iela 6A, Rīga, LV-1048, 
[bookmark: _Hlk59006156]Reģ. Nr. 90000068977.
1.4. Pretendents ir Piegādātājs, kurš ir iesniedzis piedāvājumu.
1.5. Piegādātājs: fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū sniegt pakalpojumus.
1.6. Komisija: Rīgas Tehniskās universitātes iepirkuma komisija, kas, saskaņā ar rīkojumu, pilnvarota organizēt iepirkumu.
1.7. Informācija par iepirkuma priekšmetu: 
1.7.1. Iepirkuma priekšmets: Radošā koncepta izstrāde saskaņā ar Tehnisko specifikāciju, kas ietver: 
· radošā koncepta izstrādi trim gadiem (līdz 2026.g. septembrim);
· vizuālos un skaņas elementus pirmā gada vasaras uzņemšanas kampaņai atbilstoši piedāvātajam konceptam.
1.7.2. [bookmark: _Hlk153897542]Pakalpojuma izpildes termiņš: ne vēlāk kā līdz 2024.gada 23.aprīlim.  
1.7.3. [bookmark: _Hlk153897855]CPV kods:79416000-3 (Sabiedrisko attiecību pakalpojumi).
1.7.4. Plānotā maksimālā līgumsumma – 17 000 EUR (bez PVN)
1.7.5. Iepirkuma līgums (turpmāk arī Līgums): iepirkuma rezultātā ar uzvarējušo Pretendentu, tiks noslēgts Līgums. Līguma projekts pievienots Nolikuma 5.pielikumā. 
1.7.6. Piegādātājs var iesniegt vienu piedāvājuma variantu. Jāiesniedz pilnībā piedāvāts iepirkuma priekšmeta apjoms. 
1.7.7. Iespējamā inflācija, tirgus apstākļu maiņa vai jebkuri citi apstākļi nevar būt par pamatu Pakalpojuma cenu paaugstināšanai, Pretendentam ir jāprognozē tirgus situācija, sagatavojot Finanšu piedāvājumu.
1.8. Piedāvājuma izvēles kritērijs: Pasūtītājs piešķir iepirkuma līguma slēgšanas tiesības saimnieciski visizdevīgākajam piedāvājumam, ko nosaka ņemot vērā Nolikuma 10.punktā noteiktos kritērijus. 
1.9. Norēķinu kārtība: 100% pēcapmaksa 30 (trīsdesmit) dienas pēc pakalpojuma izpildes un nodošanas Pasūtītājam, un rēķina saņemšanas.
1.10. Iepirkuma dokumentu saņemšana un citi nosacījumi:
1.10.1. Ieinteresētie piegādātāji ar iepirkuma nolikumu var iepazīties un lejupielādēt www.eis.gov.lv. 
1.10.2. Pasūtītāja kontaktpersona, kura ir tiesīga iepirkuma gaitā sniegt organizatoriska rakstura informāciju par nolikumu: vecākā iepirkumu speciāliste Iveta Benga, tālrunis: 67089767, e ‑ pasts: iveta.benga@rtu.lv.
1.11. Piedāvājuma iesniegšana ir pretendenta brīvas gribas izpausme, tāpēc neatkarīgi no iepirkuma rezultātiem, Pasūtītājs neuzņemas atbildību par pretendenta izdevumiem, kas saistīti ar piedāvājuma sagatavošanu un iesniegšanu.
1.12. Papildus informācijas pieprasīšana un sniegšana:
1.12.1. Ja Piegādātājs ir laikus pieprasījis papildu informāciju par iepirkuma nolikumā iekļautajām prasībām, Pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju Pasūtītājs nosūta Piegādātājam, kas uzdevis jautājumu, un vienlaikus ievieto šo informāciju vietā, kur ir pieejams iepirkuma nolikums, norādot arī uzdoto jautājumu. 
1.12.2. Ieinteresētie piegādātāji pieprasījumus par paskaidrojumiem iesniedz rakstiskā veidā pa e-pastu (iveta.benga@rtu.lv), izmantojot drošu elektronisko parakstu vai nosūtot pa pastu uz adresi Ķīpsalas ielā 6A , Rīgā, LV-1048. 
1.12.3. Pasūtītājs nodrošina brīvu un tiešu elektronisko pieeju iepirkuma dokumentiem tīmekļvietnē: www.eis.gov.lv.
1.12.4. Pasūtītājs, papildus informāciju, kā arī citu informāciju, kas ir saistīta ar šo iepirkumu, publicē tīmekļvietnē: www.eis.gov.lv.
1.12.5. Piegādātājam ir pienākums sekot informācijai, kas tiks publicēta tīmekļvietnē www.eis.gov.lv saistībā ar Iepirkumu.
1.13. Komisijas, pretendentu tiesības un pienākumi ir noteikti atbilstoši Publisko iepirkumu likumam. 

2. PIEDĀVĀJUMA IESNIEGŠANAS VIETA, DATUMS UN KĀRTĪBA 

2.1. Piedāvājums jāiesniedz līdz 2024.gada 22.janvārim, plkst. 10:00, Elektronisko iepirkumu sistēmas e-konkursu apakšsistēmā. 
2.2. Ārpus Elektronisko iepirkumu sistēmas e-konkursu apakšsistēmas piedāvājumi netiks pieņemti un tiks nosūtīti atpakaļ pretendentam.
2.3. Piedāvājumu publiskā atvēršanas sēde nav paredzēta.
2.4. Pēc piedāvājumu iesniegšanas termiņa beigām pretendents nevar savu piedāvājumu grozīt.
2.5. Piedāvājumu noformējuma pārbaudi, pretendentu kvalifikācijas pārbaudi, tehniskā piedāvājuma atbilstības pārbaudi un finanšu piedāvājuma vērtēšanu Komisija veic slēgtās sēdēs.

3. PIEDĀVĀJUMA NOFORMĒŠANA

3.1. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:
3.2. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
3.3. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītus elektroniskos dokumentus ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai .pdf formātā;
3.4. elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
3.5. Sagatavojot piedāvājumu, Pretendents ievēro, ka:
3.6. Pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā.
3.7. Dokumentus Pretendents ir tiesīgs iesniegt, parakstot tos ar Elektronisko iepirkumu sistēmas piedāvāto elektronisko parakstu, vai parakstot ar drošu elektronisko parakstu.
3.8. Piedāvājums jāiesniedz latviešu valodā, kvalitāti apliecinošie dokumenti (piemēram, sertifikāti) var tikt iesniegti citā valodā ar pievienotu Pretendenta apliecinātu tulkojumu latviešu valodā. 
3.9. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, PIL 41.panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
3.10. Informāciju, kas ir komercnoslēpums atbilstoši Komerclikuma 19.pantam vai tā uzskatāma par konfidenciālu informāciju, Pretendents norāda savā piedāvājumā. Komercnoslēpums vai konfidenciāla informācija nevar būt informācija, kas Publisko iepirkumu likumā ir noteikta par vispārpieejamu informāciju.
3.11. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.
3.12. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai.
3.13. Ja piedāvājums saturēs kādu no šajā punktā minētajiem riskiem, tas netiks izskatīts.
3.14. Iesniedzamie dokumenti:
3.15. Pretendenta pieteikuma vēstule saskaņā ar Elektronisko iepirkumu sistēmas e-konkursu apakšsistēmā šā iepirkuma sadaļā publicēto veidlapu (pielikums Nr. 1).
3.16. Kvalifikācijas dokumenti (Nolikuma 5.punkts) atbilstoši Elektronisko iepirkumu sistēmas e-konkursu apakšsistēmā šā iepirkuma sadaļā publicējamām formām;
3.17. Tehniskais piedāvājums atbilstoši Elektronisko iepirkumu sistēmas e-konkursu apakšsistēmā šā iepirkuma sadaļā publicētajai veidlapai (pielikums Nr.3) un Nolikuma 6.punktam;
3.18. Finanšu piedāvājums atbilstoši Elektronisko iepirkumu sistēmas e-konkursu apakšsistēmā šā iepirkuma sadaļā publicētajai veidlapai (pielikums Nr.4) un Nolikuma 6.punktam.


4. PRETENTENTU IZSLĒGŠANAS NOTEIKUMI
4.1. Pasūtītājs pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā, ja konstatēti Publisko iepirkumu likuma 42. panta otrās daļas 1., 2., 3., 4. un 11. punktā minētie izslēgšanas iemesli, kā arī ja šie iemesli konstatēti attiecībā uz PIL 42. panta trešajā daļā minētajām personām. 
4.2. Veicot pārbaudi, Pasūtītājs rīkojas atbilstoši PIL 42. panta ceturtās daļas 2. punktā un piektajā, sestajā un devītajā daļā minētajai kārtībai, kā arī ievērojot PIL 43. panta noteikumus
4.3. Pasūtītājs veic pārbaudi un izslēdz Pretendentu no dalības Iepirkumā Starptautisko un Latvijas Republikas nacionālo sankciju likuma 11.1 panta pirmajā un otrajā daļā noteiktajos gadījumos.

5. PRETENDENTU KVALIFIKĀCIJAS PRASĪBAS UN TĀS APLIECINOŠIE DOKUMENTI

[bookmark: _Hlk5114348]
	[bookmark: _Hlk153898091]5.2.Pretendentam ir jāatbilst šādām pretendentu kvalifikācijas prasībām:
	5.3.Lai pierādītu atbilstību Pasūtītāja noteiktajām kvalifikācijas prasībām, pretendentam jāiesniedz šādi pretendenta kvalifikāciju apliecinošie dokumenti: 

	5.2.1.Pretendents piekrīt nolikuma noteikumiem. 
	5.3.1 Pieteikuma vēstule, kas noformēta atbilstoši iepirkuma nolikuma 1.pielikumam. 
Par Latvijas Republikā reģistrēta pretendenta pārstāvja paraksta (pārstāvības) tiesībām, Iepirkuma komisija pārliecināsies publiskajās datu bāzēs.  
Ja pieteikuma vēstuli paraksta pilnvarota persona, tad Pretendents papildus iesniedz pilnvaru, ko izdevusi persona ar Pretendenta paraksta (pārstāvības) tiesībām. 
Ja piedāvājumu iesniedz personu apvienība un pieteikumu paraksta visu personu apvienības dalībnieku pilnvarotā persona (atbilstoši nolikuma 5.4.punktā paredzētajam), piedāvājumā iekļauj dokumentu, kuru parakstījušas visu personu apvienības dalībnieku paraksttiesīgās personas un kurā ir norādīts pilnvarotais personu apvienības dalībnieku pārstāvis un tā pilnvaru apjoms.
Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments, kas apliecina, pretendenta pārstāvja paraksta (pārstāvības) tiesības.

	5.2.2. Pretendents ir reģistrēts normatīvajos aktos noteiktajos gadījumos un kārtībā (ja normatīvie akti to paredz).

	5.3.2. Pretendentu, kas reģistrēti Latvijas Republikas Uzņēmumu reģistra Komercreģistrā, reģistrācijas faktu komisija pārbauda Uzņēmumu reģistra mājaslapā.  
Pretendentiem, kas reģistrēti ārvalstīs – jāiesniedz komersanta reģistrācijas apliecības kopija vai līdzvērtīgas iestādes izdots dokuments, kas ir atbilstošs attiecīgās valsts normatīviem aktiem. Ja tādas nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par pretendenta reģistrācijas nr. un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu).

	Atbilstība profesionālās darbības veikšanai

	5.2.3. Pretendentam 3 (trīs) iepriekšējo gadu laikā (2021., 2022., 2023. un 2024. gadā līdz piedāvājumu iesniegšanai) ir pieredze vismaz triju reklāmas kampaņas konceptu izstrādē un komunikācijas aktivitāšu īstenošanā, no kuriem vismaz viens ir 10 000 EUR apmērā. 
Pretendents, kas dibināts vēlāk, apliecina pieredzi par nostrādāto periodu.
	5.3.3. Lai apliecinātu nolikuma 5.2.3.apakšpunkta izpildi, Pretendents iesniedz pieredzes uzskaitījumu atbilstoši nolikuma 2.pielikumam, norādot pasūtītāju, pakalpojuma apjomu, pasūtītāja kontaktpersonu, lai pasūtītājam būtu iespēja pārliecināties par Pretendenta atbilstību izvirzītajām prasībām.






5.4. Ja piedāvājumu iesniedz personu apvienība vai personālsabiedrība, nolikuma 5.3.2., 5.3.3.apakšpunktos minētos dokumentus jāiesniedz par katru no attiecīgās personu apvienības vai personālsabiedrības dalībniekiem. Papildus jāiesniedz visu (personu), kas iekļautas apvienībā parakstīts sabiedrības līgums (oriģināls vai apliecināta kopija), kurā arī būtu noradīts katras personas atbildības apjoms un veicamo darbu uzskaitījums. Ja piedāvājumu iesniedz fizisko vai juridisko personu apvienība jebkurā to kombinācijā piedāvājumā jānorāda personu, kura pārstāv persona apvienību iepirkumā.
5.5. Ja pretendents savas kvalifikācijas atbilstības apliecināšanai balstās uz citu personu iespējām, pretendentu atlasei papildus jāiesniedz objektīvs pierādījums (piemēram, personas, uz kuras iespējām pretendents balstās, apliecinājums vai vienošanās) par sadarbību ar pretendentu konkrētā līguma izpildē, no kuras Pasūtītājs var gūt pārliecību, ka pretendenta rīcībā būs nepieciešamie resursi.
5.6. Ja pretendents līguma izpildē piesaista apakšuzņēmēju, paredzot tam izpildei nodot konkrētu līguma daļu un tās vērtība ir 10 000 EUR (desmit tūkstoši euro) no kopējās iepirkuma līguma vērtības vai lielāka, pretendentam jāiesniedz apakšuzņēmēja parakstīts dokuments (apliecinājums vai vienošanās), kas pierāda apakšuzņēmēja uzņemtās saistības attiecībā uz iepirkuma īstenošanu un piedalīšanos iepirkuma līguma izpildē, kā arī informāciju par to, kādu iepirkuma (līguma) daļu (kurus darbus) īstenos apakšuzņēmējs. 
5.7. Pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, Pretendents iesniedz visu līguma izpildē iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī piegādātāja apakšuzņēmēju apakšuzņēmējus. Iepirkuma līguma izpildes laikā piegādātājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.


6. PASKAIDROJUMI PAR TEHNISKĀ UN FINANŠU PIEDĀVĀJUMA SAGATAVOŠANU 

6.1. Pretendents tehnisko piedāvājumu sagatavo saskaņā ar nolikuma pielikumā Nr.3 „Tehniskā specifikācija – Tehniskā piedāvājuma forma” noteikto formu, ievērojot Pasūtītāja noteiktās prasības, kas iekļautas Tehniskajā specifikācijā un Nolikumā.
6.2. Pretendents Tehnisko piedāvājumu sagatavo par visu iepirkuma apjomu. Gadījumā, ja Pretendents kādu no pozīcijām nepiedāvā, piedāvājums tiks noraidīts.
6.3. Tehniskajā piedāvājumā Pretendentam jānorāda un jāiekļauj informācija, kas apliecina to, ka Pretendents izprot un apņemas ievērot katru Tehniskajā specifikācijā norādīto prasību.
6.4. Pretendents finanšu piedāvājumu sagatavo saskaņā ar nolikuma pielikumā Nr.4 „Finanšu piedāvājums” noteikto formu.
6.5. Piedāvātajā līgumcenā pretendents iekļauj:
6.5.1. visas izmaksas, kas saistītas ar pakalpojuma sniegšanu.
6.5.2. visus valsts un pašvaldību noteiktos nodokļus un nodevas, izņemot pievienotās vērtības nodokli;
6.5.3. citas izmaksas, kas ir saistošas pretendentam, lai nodrošinātu Līguma izpildi.
6.6. Piedāvājuma līgumcena ir jāaprēķina un jānorāda ar precizitāti 2 (divas) zīmes aiz komata, euro, trešā zīme netiks vērtēta (piedāvātā līgumcena netiks noapaļota).
6.7. Pretendents pievienotās vērtības nodokli (PVN) norāda atbilstoši Latvijas Republikas spēkā esošajos normatīvajos aktos noteiktajai kārtībai un noteiktajām likmēm.
6.8. Vienību cenas, kuras piedāvā pretendents, ir noteiktas uz visu Līguma izpildes laiku un ir lielākās vienas attiecīgās vienības cena, kuru Pretendents piedāvā Pasūtītājam.


7. PIEDĀVĀJUMU NOFORMĒJUMA UN PRETENDENTU KVALIFIKĀCIJAS PĀRBAUDE 

7.1. Komisija veic piedāvājumu noformējuma un pretendentu kvalifikācijas pārbaudi slēgtās sēdēs, kuru laikā Komisija pārbauda piedāvājumu atbilstību nolikumā noteiktajām noformējuma prasībām un pretendenta atbilstību nolikuma 5.punktā noteiktajām kvalifikācijas prasībām. 
7.2. Komisija, saskaņā ar nolikumu, pieņem lēmumu par piedāvājuma noraidīšanu vai tālāku piedāvājuma vērtēšanu.
7.3. Pretendents tiek noraidīts un piedāvājums netiek tālāk izvērtēts, ja Komisija konstatē, ka:
7.3.1. Pretendents neatbilst kādai no Nolikuma 5.2.punkta kvalifikācijas prasībām;
7.3.2. Pretendents iesniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju, nav sniedzis Komisijas pieprasīto precizējošo informāciju Komisijas noteiktajā termiņā vai nav iesniedzis Nolikuma prasībām atbilstošus kvalifikācijas dokumentus;
7.3.3. pretendents nepiekrīt nolikuma noteikumiem.
7.4.  Ja Pretendents ir personu apvienība, Pretendents tiek noraidīts, ja Komisija konstatē, ka uz kādu no personām, kura iekļauta apvienībā, attiecas kāds no Nolikuma 7.3.punktā minētajiem noraidīšanas nosacījumiem.
7.5. Pretendentam ir pienākums rakstveidā un norādītajā termiņā sniegt atbildes uz Komisijas pieprasījumiem. Šī noteikuma neievērošana bez attaisnojoša iemesla un Komisijas pieprasījumu neizpilde var būt par iemeslu tam, ka Pretendenta piedāvājums tiek noraidīts un netiek vērtēts.
7.6. Pretendenta piedāvājums, kurš ir atbilstošs visām Pasūtītāja nolikumā noteiktajām kvalifikācijas prasībām, tiek virzīts tehniskā piedāvājuma atbilstības tehniskajai specifikācijai pārbaudei.


8. TEHNISKĀ PIEDĀVĀJUMA ATBILSTĪBAS PĀRBAUDE
 
8.1. Pēc pretendentu kvalifikācijas pārbaudes Komisija slēgtā sēdē veic pretendentu tehnisko piedāvājumu atbilstības pārbaudi tehniskajā specifikācijā noteiktajām prasībām.
8.2. Pretendenta piedāvājums tiek noraidīts no dalības iepirkumā un netiek tālāk izvērtēts, ja Komisija konstatē, ka:
8.2.1. nav iesniegti tehniskā piedāvājuma dokumenti vai tie un to saturs neatbilst nolikuma un tehniskās specifikācijas prasībām;
8.2.2. pretendents nepiekrīt nolikuma noteikumiem.
8.3. Ja tehniskais piedāvājums atbilst tehniskās specifikācijas prasībām, pretendenta piedāvājums tiek virzīts finanšu piedāvājuma vērtēšanai.



9. FINANŠU PIEDĀVĀJUMA VĒRTĒŠANA 

9.1. Komisija veic aritmētisko kļūdu pārbaudi Pretendentu finanšu piedāvājumos. Ja Komisija konstatēs aritmētiskās kļūdas, Komisija šīs kļūdas izlabos. Par konstatētajām kļūdām un laboto piedāvājumu, Komisija informē pretendentu, kura piedāvājumā kļūdas tika konstatētas un labotas. Vērtējot piedāvājumu, Komisija vērā ņem veiktos labojumus.
9.2. Ja piedāvājumu vērtēšanas laikā Komisijai ir šaubas, ka pretendenta iesniegtais finanšu piedāvājums varētu būt nepamatoti lēts, Komisija pieprasa detalizētu paskaidrojumu par būtiskajiem piedāvājuma nosacījumiem, tajā skaitā par īpašiem nosacījumiem, tehnoloģijām vai cita veida nosacījumiem, kas ļauj piedāvāt šādu cenu.
Komisija izvērtē pretendenta sniegto skaidrojumu un pieņem lēmumu par piedāvājuma noraidīšanu vai tālāku piedāvājuma vērtēšanu.

10. PIEDĀVĀJUMA IZVĒLE

10.1. Komisija no visiem kvalifikācijas un tehniskajām prasībām atbilstošiem piedāvājumiem izvēlas saimnieciski visizdevīgāko piedāvājumu saskaņā ar šādiem kritērijiem:
	[bookmark: _Hlk153898241]Cena
	Maksimāli iegūstamais punktu skaits 

	P1
	Pretendenta piedāvātā pakalpojuma sniegšanas kopējā cena euro bez PVN
	40 punkti

	Kvalitāte
	Maksimāli iegūstamais punktu skaits 

	P2
	Pretendenta piedāvātā pakalpojuma apraksta atbilstība Tehniskās specifikācijas (nolikuma 3.pielikums) prasībām un Pasūtītāja vajadzībām, Pretendenta izpratne par Tehniskajā specifikācijā noteiktajiem darba uzdevumiem
	60 punkti



10.2. Par saimnieciski izdevīgāko tiek atzīts piedāvājums, kurš ir saņēmis vislielāko punktu kopsummu (S). Punktu kopsumma tiek aprēķināta saskaņā ar formulu:
[bookmark: _Toc236479614]	S = P1 + P2, kur:
[bookmark: _GoBack]	S – punktu kopsumma
	P – novērtējamā kritērija punktu skaits, saskaņā ar šā nolikuma 10.punktu. 
10.3. [bookmark: _Toc236479615][bookmark: _Toc236479616]Par vērtēšanas kritēriju P1 punkti tiek piešķirti, dalot zemāko piedāvāto cenu ar pretendenta piedāvāto cenu un reizinot ar maksimālo iegūstamo punktu skaitu – 40.
10.4. [bookmark: _Toc236479617]Par vērtēšanas kritēriju P2 punkti tiek piešķirti pēc komisijas locekļu individuālā vērtējuma. Komisijas locekļi vērtē pretendenta iesniegtā Tehniskā piedāvājuma apraksta detalizācijas pakāpi, ņemot vērā šādu punktu piešķiršanas metodoloģiju:

	Kritērija numurs 
	Tehniskā piedāvājuma apraksta detalizācijas pakāpe 
	Vērtējums 

	P2 
	Pretendenta piedāvātās radošās idejas atbilstība Tehniskās specifikācijas (nolikuma 3.pielikums) prasībām un Pasūtītāja vajadzībām, Pretendenta izpratne par Tehniskajā specifikācijā noteiktajiem darba uzdevumiem: 
	 Maksimāli 60 punkti 

	 
	Pretendentam piedāvātais radošais koncepts pilnībā atbilst Tehniskajā specifikācijā ietvertajām prasībām, tas sagatavots, demonstrējot dziļu izpratni par Pasūtītāja zīmolu, vajadzībām, tirgus un konkurences situāciju, un sasniedzamajiem rezultātiem.
Ja Pretendenta piedāvātais radošais koncepts lielākoties atbilst Tehniskajā specifikācijā ietvertajam prasībām, taču sagatavots, demonstrējot dziļu izpratni par Pasūtītāja zīmolu, vajadzībām, tirgus un konkurences situāciju, un sasniedzamajiem rezultātiem, punktu skaits tiek samazināts par 5.
Ja Pretendenta piedāvātais radošais koncepts lielākoties atbilst Tehniskajā specifikācijā ietvertajām prasībām, un sagatavots, demonstrējot vispārīgu izpratni par Pasūtītāja zīmolu, vajadzībām, tirgus un konkurences situāciju, un sasniedzamajiem rezultātiem, tad punktu skaits tiek samazināts par 10.
Ja Pretendenta piedāvātais radošais koncepts lielākoties atbilst Tehniskajā specifikācijā ietvertajām prasībām, un sagatavots, demonstrējot daļēju izpratni par Pasūtītāja zīmolu, vajadzībām, tirgus un konkurences situāciju, un sasniedzamajiem rezultātiem, tad punktu skaits tiek samazināts par 15.

	Maksimums 25 

	 
	Pretendenta piedāvātā radošā ideja ir pilnībā atbilstoša Pasūtītāja vajadzībām, ir izmantojama visos Tehniskajā specifikācijā ietvertajos komunikācijas un reklāmas kanālos, kā arī viegli pielāgojama izmantošanai dažādu Pasūtītāja reklāmas aktivitāšu ietvaros vismaz trīs gadu periodā.
Ja Pretendenta piedāvātā radošā ideja kopumā ir atbilstoša Pasūtītāja vajadzībām, taču ir nepieciešamas izmaiņas, lai tā būtu izmantojama visos Tehniskajā specifikācijā ietvertajos komunikācijas un reklāmas kanālos, tad punktu skaits tiek samazināts par 5.

	Maksimums 15

	
	Pretendenta iesniegtais koncepts ietver visus prasītos vizuālos un skaņas risinājumus Tehniskajā specifikācijā norādītajām aktivitātēm pirmajā gadā. 
Ja Pretendenta iesniegtais koncepts ietver lielāko daļu, bet ne visus prasītos vizuālos un skaņas risinājumus Tehniskajā specifikācijā norādītajām aktivitātēm pirmajā gadā, tad punktu skaits tiek samazināts par 5.
	Maksimums 10 punkti

	 
	Pretendents skaidri un precīzi izskaidro piedāvājuma priekšrocības un atbilstību Pasūtītāja vajadzībām 
Ja Pretendents vispārīgi, bet bez iedziļināšanās dažādos aspektos izskaidro piedāvājuma atbilstību Pasūtītāja vajadzībām, punktu skaits tiek samazināts par 5.
	Maksimums 10 punkti




10.5. Piešķiramie punkti, kas ir mazāki par viens (kritērijā cena) tiks vērtēti tikai ar trīs cipariem aiz komata. 
10.6. Ja pirms tam, kad pieņems lēmumu par iepirkuma līguma slēgšanas tiesību piešķiršanu, tiks konstatēs, ka Pretendentu piedāvājumu novērtējums atbilstoši piedāvājuma izvēles kritērijam ir vienāds, Pasūtītājs kā izšķirošo piedāvājuma izvēles kritēriju piemēros tam pretendentam, kuram būs augstāks vērtējums kritērijā P2.  

11. LĪGUMA SLĒGŠANAS TIESĪBU PIEŠĶIRŠANA

11.1. Komisija par uzvarētāju iepirkumā atzīst pretendentu, kurš izraudzīts atbilstoši iepirkuma nolikumā noteiktajām prasībām un kritērijiem un nav izslēdzams no dalības iepirkumā saskaņā ar nolikuma 4.1. un 4.3.punktu. 
11.2. Lēmumā, ar kuru tiek noteikts uzvarētājs, papildus norāda visus noraidītos pretendentus un to noraidīšanas iemeslus, visu pretendentu piedāvātās līgumcenas un par uzvarētāju noteiktā pretendenta salīdzinošās priekšrocības. 
Ja iesniegti iepirkuma nolikumā noteiktajām prasībām neatbilstoši piedāvājumi vai vispār nav iesniegti piedāvājumi, Komisija pieņem lēmumu izbeigt iepirkumu bez rezultāta. Pasūtītājs triju darbdienu laikā pēc tam, kad pieņemts lēmums, sagatavo un publicē publikāciju vadības sistēmā informāciju par iepirkuma izbeigšanu bez rezultāta, norādot lēmuma pieņemšanas datumu un pamatojumu (informācija tiek pievienota paziņojumam par plānoto līgumu), kā arī savā pircēja profilā nodrošina brīvu un tiešu elektronisku piekļuvi šim lēmumam.
11.3. Triju darbdienu laikā pēc lēmuma pieņemšanas Pasūtītājs informē visus pretendentus par iepirkumā izraudzīto pretendentu vai pretendentiem un sniedz tiem nolikuma 11.2.punktā minēto lēmumā norādāmo informāciju vai nosūta minēto lēmumu, kā arī savā pircēja profilā nodrošina brīvu un tiešu elektronisku piekļuvi nolikuma 11.2.punktā minētajam lēmumam.
11.4. Pasūtītājs slēdz Līgumu saskaņā ar Publisko iepirkumu likuma 60.panta pirmās, otrās, trešās, ceturtās un piektās daļas prasībām ar Komisijas izraudzīto pretendentu. 
11.5. Pasūtītājs ir tiesīgs pārtraukt iepirkumu un neslēgt Līgumu, ja tam ir objektīvs pamatojums. Pasūtītājs triju darbdienu laikā pēc tam, kad pieņemts lēmums pārtraukt iepirkumu, sagatavo un publicē publikāciju vadības sistēmā informāciju par iepirkuma pārtraukšanu, norādot lēmuma pieņemšanas datumu un pamatojumu (informācija tiek pievienota paziņojumam par plānoto līgumu), kā arī savā pircēja profilā nodrošina brīvu un tiešu elektronisku piekļuvi šim lēmumam.
11.6. Grozījumus Līgumā izdara, ievērojot Publisko iepirkumu likuma 61.panta noteikumus.
11.7. Atbilstoši Publisko iepirkumu likuma 60.panta desmitajai daļai, ne vēlāk kā 10 darbdienu laikā, pēc dienas, kad stājas spēkā Līgums vai tā grozījumi, Pasūtītājs savā tīmekļvietnē internetā ievieto attiecīgi Līguma vai tā grozījumu tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības.
11.8. Līgumu (nolikuma Pielikums Nr.5) Pasūtītājs slēdz, saskaņā ar iepirkuma nolikumu un pretendenta piedāvājumu.
11.9. Iepirkuma uzvarētājam Līgums jāparaksta 10 (desmit) dienu laikā, no Pasūtītāja nosūtītā uzaicinājuma parakstīt Līgumu, izsūtīšanas dienas. Ja norādītajā termiņā uzvarētājs neparaksta Līgumu, tas tiek uzskatīts par atteikumu slēgt Līgumu un Iepirkuma komisija rīkojas saskaņā ar Publisko iepirkumu likumu. 

12. PERSONAS DATU APSTRĀDE

12.1. Pasūtītājs iepirkumā iesniegtos personas datus apstrādās, iepirkuma dokumentu glabās un personas datus nodos Iepirkumu uzraudzības birojam un/vai Eiropas Savienības Oficiālajam Vēstnesim un/vai Centrālajai finanšu un līgumu aģentūrai un/vai citām Eiropas Savienības fondu vadībā iesaistītājām iestādēm un/vai Administratīvajai rajona tiesai atbilstoši Publisko iepirkuma likumā, Eiropas Savienības fondu vadību regulējošos tiesību aktos,  Eiropas Parlamenta un Padomes 2016.gada 27.aprīļa Regulā (ES) 2016/679 “Par fizisku personu aizsardzību attiecībā uz personas datu apstrādi un šādu datu brīvu apriti” un citos normatīvajos aktos noteiktajām prasībām.

13. PIELIKUMU SARAKSTS

13.1. Visi nolikuma pielikumi ir neatņemamas tā sastāvdaļas un pievienoti ATSEVIŠĶĀS DATNĒS: 
13.1.1. Pielikums Nr.1 – Pieteikuma vēstules forma;
13.1.2. Pielikums Nr.2 – Informācija par Pretendenta veiktajiem Pakalpojumiem;
13.1.3. [bookmark: _Hlk59005184][bookmark: _Hlk59005227]Pielikums Nr.3 – Pasūtītāja Tehniskā specifikācija (Tehniskā piedāvājuma forma);
13.1.4. Pielikums Nr.4 – Finanšu piedāvājums;
13.1.5. Pielikums Nr.5 – Līguma projekts.

